Stuðningsmenn nýnasistaflokksins NDP . Hægriöfgaöflum hefur vaxið ásmegin í Þýskalandi undanfarin misseri . Vísir / EPA Frambjóðandi nýnasistaflokks var kjörinn forseti bæjarráðs í þýsku þorpi með öllum greiddum atkvæðum þar sem hann gaf einn kost á sér . Þýskir stjórnmálaflokkar hafa fordæmt kjör hans og krafðist þess að atkvæðagreiðslan verði ógilt . Stefan Jagsch frá Þjóðernislýðræðisflokknum ( NDP ) fékk meðal annars atkvæði frá bæjarráðsmanni Kristilega demókrataflokks Angelu Merkel kanslara , tyrknesk ættaðs fulltrúa Sósíaldemókrata og fulltrúa Frjálsra demókrata í þorpinu Waldsiedlung nærri Frankfurt , að sögn Reuters-fréttastofunnar . Stóru flokkarnir þrír neita að vinna með NDP sem stjórnarlagadómstóls Þýskalands taldi bera líkindi við Nasistaflokk Adolfs Hitler fyrir tveimur árum . Dómstóllinn ákvað að dæma flokkinn ekki ólöglegan vegna þess að hann væri of veikburða til að ógna lýðræði í landinu . Ali Riza Agdas , fulltrúi Sósíalsdemókrata , sagði þýska blaðinu Süddeutsche Zeitung að hann hefði þekkt Jagsch um árabil og aldrei átt í neinum útistöðum við hann .